
Оқу іс – әрекеті: Көркем әдебиет
Тақырыбы: «Ертегілер әлеміне» саяхат
Мақсаты: Ертегілерді сахналау барысында кейіпкерлердің мінез-құлқын жеткізе білуге үйрету. Суретке көңіл қойып мазмұнын түсіне білуге үйрету. Ертегідегі кейіпкерлердің сөз мәнерін, қимыл – қозғалысын келтіріп ойнауға үйрету. Сөздерді анық айтуға дағдыландыру, есте сақтау қабілетін дамыту.  Ермексазбен жұмыс істеуге үйрету, конструктордан өз еріктерімен жұмыс істеуге пысықтау.Достыққа мейірімділікке тәрбиелеу.
Құрал – жабдықтары: «Шалқан» ертегісіне арналған костюмдер «Шалқан» муляжі, ертегі мазмұнына сәйкес – таблицалар, шұбар  тауық муляжі, «Үйшік» ертегісінің мазмұнына сәйкес – таблицалар. Аю костюмы, магнитті тақта, үнтаспа.
Әдіс тәсілдер:Ертегі айту, сахналау, сұрақ – жауап.
1) Балаларды ынталандырып, сезімдерін ояту мақсатында Шаттық шеңберінен бастаймыз.
Күн шығыпты алақай,
Қуанатын күн бүгін.
Қайырлы таң! Қайырлы таң!
Күліп шықты күн бүгін.
Сәлеметсіз бе!
Бәріміз күндей жарқырайық,
Бәріміз тату болайық!
-Достығымыз жарассын, - деп келген қонақтармен амандасайық.
-Бүгін бізде өзгеше сабақ болады. Біз сиқырлы поездға отырып барлығымыз ертегі еліне аттанамыз. (балалар бір – бірінің иығынан ұстап  А.Қалаубаеваның орындауындағы «Ертегілер » әнінің ырғағымен поезд болып қозғалады.)
1 аялдамаға келдік  - қане, мына аялдамадағы суретке қарап аялдаманың атын тауып көрейікші?
(Магнитті тақтаға бекітілген ертегі кейіпкерлерінің суреттеріне қарап отырып балалар «Шалқан» ертегісі деп жауап береді).
-Қане балалар , біз «Шалқан» ертегісін есімізге түсірейікші (Балалар жарты шеңбер құрып отырады. Ертегі кейіпкерлерінің костюмдерін киген балалар ертегіні сахналайды).
-Ал енді саяхатымызды жалғастырайық.
2-аялдама мына жерде қызықты суреттер ілініп тұр балалар. Қане қарайықшы , бұл қандай ертегі?
Суретте не бейнеленген? (Қабырғадағы суреттерге қарап, балалар бұл «Үйшік» ертегісі екенін айтады).
Сұрақ – жауап:-Үйшікке кім бірінші болып келді?Тағы да кімдер келді? Үйшікке барлығы нешеу болып тұра бастады? 4-ші болып кім келді? Соңынан кім келді? Аю не деді?
Ғажайып сәт: Есік қағылып, аю жылап келіп тұр. «Аю костюміндегі бала).
Аю саған не болды?Неге жылап тұрсын?
Аю үйшіктің құлап қалғанын айтып, балалардың үйшікті құрастыруға көмектесуін сұрайды.
-Аюға көмектесеміз бе, балалар? (Балалар «Ия» деп жауап береді).
-Олай болса, алдымен аюды көңілдендіріп алайық,иә,балалар:
Сергіту сәті: Қорбаңдаған аюдың,
                        Құлпынайы көп екен.
                        Теріп-теріп алайық,
                        Қалтамызға салайық. (Балалар тиісті қимылдар жасайды).
-Аю сен бізбен бірге саяхатқа жүр. Біз саған келесі аялдамаға барғанда үйшігіңді құрастыруға көмектесеміз.
3 аялдама : Магнитті тақта бұрышында орналасқан шұбар тауықтың муляжі, тақтада сурет – таблицалар:
-Балалар, мынау не? (тауық)
-Қандай тауық? (Балалар шұбар тауық деп жауап береді
-Олай болса бұл қандай ертегі? («Шұбар тауық» ертегісі).
Үнтаспадан  шұбар тауықтың дауысы: - Саламатсыздар ма, балалар! Сендер мына суреттерге қарап ертегіні айтып бере аласыңдар ма? (Балалар сурет арқылы ертегіні естеріне түсіреді).
-Енді сендерге өтініш: менің балапандарымның қарындары ашып қалыпты , соларға арнап тары дайындап бере аласыңдар ма? (балалар жарыса ия – деп жауап береді).
-Қане, балалар, бәріміз бірігіп аюға үйшік құрастыруға, шұбар тауықтың балапанадарына тары дайындауға көмектесеміз е? (Балалар екі топқа бөлінеді. Ұл балалар аюдың құрастырмалы үйшігін құрастыруға , қыз балалар шұбар тауықтың балапандарына тары дайындауға көмектеседі).
Риза болған аю мен шұбар тауық алғыстарын айтты.
Балалар поездарына мініп, көңілді әуенмен топтарына қайтады.
Сұрақ – жауап: Балалар, біз бүгін қайда бардық? Не көрдік? Не істедік? – Балалар , біз бүгін сиқырлы поездға мініп ертегілер еліне бардық. «Шалқан» , «Үйшік» , «Шұбар тауық » ертегілерінің кеіпкерлерімен кездесіп, ертегілерді еске түсірдік, аюға шұбар тауыққа көмектестік, - деп балалар жарыса жауап берді.
-Бүгінгі саяхатымыз сендерге ұнады ма? (Балалар барлығы да ұнағандарын айтады).
Күтілетін нәтиже:
Білу: Суретке қарап мазмұнын айта білу;
Меңгеру: Ертегідегі кейіпкерлердің сөз мәнерін, қимыл – қозғалысын келтірді. Ермеесазбен, конструктордан өз еріктерімен жұмыс дағдыларын көрсетті.
Істей алу: Сөздерді анық айтып, есте сақтау қабілеттерін дамытты.
Көрсете білу: Ертегіге еніп , қиялдауды үйренеді.


